cyanic-selkie/wikianc huggingface dataset:
Bolonya FK
"Bolonya FK" – İtaliyanı təmsil edən peşəkar futbol klubu.
Bolonya İtaliyanın ən titullu klublarından biridir, komanda 7 dəfə İtaliya çempionluğunu qazanıb.
Tarix
Bolonya klubu 3 Oktyabr 1909-cu ildə, İtaliyanın Bolonya şəhərində yaradılıb. Klub İtaliyanın ən çox titul alan klubları siyahısında altıncı yerdədir. Klub yeddi dəfə İtaliya İtaliya A Seriyasında olub və iki dəfə ölkə kubokunu qazanıb. Beynəlxalq arenada komanda Intertoto Kuboku və Mitropa Kubokunda qalib olub. Avrokuboklarda Bolonya üçun 1998/99 mövsümü ən uğurlu mövsümlərdən biri hesab edilə bilər, komanda UEFA kubokunun yarımfinalına çıxmağı bacarır. Ancaq burada Marseləin " Olimpik de Marsel " klubuna məğlub olur.
2014-cü ilin oktyabrında Amerikalı iş adamları Joe Takopina və Joey Saputo Bolonya'nın yeni sahibi oldular.
Derbi və azarkeşlər
Bolonya Klubunun Fiorentina və Parma  ilə iki əsas derbi oyunu vardır.
NGC 1316
NGC 1316, Yeni Baş Kataloqda qeydə alınmış qalaktikadır. Göy üzündə Soba bürcü istiqamətində yerləşir. SB0 tipli. tərəfindən ildə 22.86 sm (9 düymə) ölçülü  vasitəsilə kəşf edilmişdir.
Jonas L.A. (teleserial, 2009)
Jonas L.A.(əvvəllər JONAS) -ABŞ-də çəkilən teleserial."Jonas L.A." Disney Channel 2009-cu ilin may ayından göstərinilir.
Janko Leskovar
Janko Leskovar (12 dekabr 1861 – 4 fevral 1949) — xorvat novellaçı.
Haqqında
Leskovar Valentinovoda tanınmış ailədə doğulub. Onun babası dəmirçi idi. Atası İvan Leskovar, həyat yoldaş isə Tereziya Leskovar adlanırdı.
Leskovar müəllim işləyirdi. O, Misao na vječnost (Əbədiyyət düşüncəsi) novellasını orta yaşlarda tamalayıb. Novella 1891-ci ildə Vijenac jurnalında çapdan çıxıb.
Leskovar yazıçılıq fəaliyyəti dövründə hekayə personajlarının müxtəlif psixoloji təhlillərini verməyə çalışmışdır.
Onun doğulduğu ev Valentinovoda qorunub saxlanılır.
Orxon vilayəti
Orxon vilayəti (monqolca: Орхон аймаг) — Monqolustanın 21 vilayətindən (aymaqından) biri. Özündə 2 rayonu (sumu) birləşdirən Orxon vilayətinin ərazisi 844 Km2-dır.
Ərazisi
1994-cü ildə yaradılan Orxon vilayətinin ərazisi 844 Km2-dır. Orxon vilayətinə 2 rayon (sum) daxilidir.
Əhalisi
2017-ci ilə olan məlumatlara əsasən Orxon vilayətinin əhalisi 101 652 nəfərdir. Əhalinin mütləqi monqollardan ibarətdir.
İnzibati bölgüsü
center|thumb|355x355px|Orxon vilayətinin rayonları
Hall Universiteti
Hall universiteti, University of Hull, Hull University — İngiltərədə Hall şəhərində Yorkşirin şərqində (East Riding of Yorkshire) yerləşir. UniPage reytinqinə görə, Hall universiteti ölkədə 55-ci, dünyada 628-ci yeri tutur. . Universitet Avropa Universitetləri Assosiasiyasına daxildir.
Yaranma tarixi
thumb|250px|upright|Tomas Ferens, Hall Universitetinin Kollecinin təməlini maliyyələşdirən əsas xeyriyyəçi thumb|Venn Binası
Hall universitetinin  təməli 1927-ci ildə,  York hersoqu şahzadə Albert (sonradan kral olmuş, tarixdə VI Corc adı ilə tanınan) tərəfindən qoyulub. Kollec Hall şəhər şurası Hall Şəhər Şurası və iki yerli xeyriyyəçi - Tomas Ferens və G. F. Grant tərəfindən bağışlanmış ərazidə  inşa edilib. Artiq 1 il sonra elm və incəsənət üzrə ilk 14 bölmə öz ilk 39 tələbəsini qəbul etdi. həmin dövrdə kollec 1 binadan ibarət idi, indi həmin bina Venn binası adlanır (bina Hall şəhərində anadan olmuş riyaziyyatçı Con Vennin adını daşıyır). İndi həmin binada universitetin rəhbərliyi (müdiriyyət) yerləşir. Digər ilkin binalar: əvvəllər kitabxananən yerləşdiyi Koen binası (Cohen Building) və 1948-ci ildə Tələbələr Birliyi kimi inşa edilmiş Baş ştab (Staff House) binalarıdır. Daha bir ilkin bina - 1953-cü ildə tikilmiş Kimya binasıdır (Chemistry Building). 1950-ci illərdə tələbələrin sayının sürətlə artması nəticəsində ( və unuversitetin təcili genişlənməsi zərurəti qarşısında) universitet üçün müvəqqəti tikililər inşa edildi, bir sıra akademik bölmələr həmin müvəqqəti binalarda yerləşdirildi. Bu tikililəri tələbə və müəllimlər öz aralarında "daxma" adlandırırdılar. Bu tikililər kampusa "akademik ordu düşərgəsi" görkəmi verirdi '
1927-ci ildə, Birinci Dünya müharibəsindən sonra yaranmış olsa da, bəziləri bu universitieti, «qırmızıkərpic» universitetlərə aid edirlər. .
Lakin Hall kampusunda binaların çoxu, həqiqətən də qırmızı kərpicdən tikilsə də, bu universitet, sözün əsl mənasında, həmin kateqoriya universitetlərindən deyil, belə ki, vətəndaş universitet hərəkatının bir hissəsi olmayıb, kraliçə Victoriya və kral Edvard dövrünə aid deyil.
Hull Universiteti 1920-ci illərdə yaranma kökləri ilə, "daha gənc universitet" kimi təsnif olunur; "ağ-kafel" universiteti adlandırılır və "qırmızıkərpic" universitetlərlə 1960-cı illərdə inşa edilən "plitə-şüşə" universitetləri arasında araliq mövqe tutur. Mövcud olduğu müddət ərzində Universitetin dəfələrlə böyüyüb genişləndirilməsi nəticəsində universitetin memarlığı müxtəlif dövrlərə mənsub tikinti üslublarını özündə birləşdirir: burada XX əsrin əvvəllərinə məxsus ənənəvi köhnə binalardan tutmuş, 1960-cı illərin tədris blokları və modern əlavələrə və detallara kimi müxtəlif üslublara rast gəlmək olur.
Kollecin ilk rəhbəri (1926-1935-ci illərdə) Artur E. Morqan olub, ikincisi rəhbəri isə (1935-1954-cü illərdə) Con Nikolson olub. Con Nikolson həm də Kollecə universitet statusu verildiyi zaman birinci vitse-kansleri (1954-1956) olub.
Universitetin Gerbi
Universitetin Gerbi ser Algernon Tüdor-Kreyq (Sir Algernon Tudor-Craig) tərəfindən 1928-ci ildə layihələşdirilib. Gerbin üzərində - təhsil məşəli, Yorkşir gülü, Hall şəhərinin gerbindəki hersoq tacı, Linkolnşir zanbağı (fleur-de-lys) və sülhü təmsil edən göyərçin (Ferensin rəmzi) simvolları var. Bu simvollar sonradan universitetin loqosunu yaratmaq üçün istifadə edildi. Universitetin şüarı - Lampada Ferens Universiteti təsis edən xeyriyyəçinin adını əbədiləşdirib.
Kral Xartiyası
Yaradıldıqdan 26 il sonra, 6 sentyabr 1954-cü ildə universitetə Кral хartiyası verildi. Beləliklə, Hall universiteti elmi dərəcə vermək hüququ əldə etdi və Yorkşirdə 3-cü, İngiltərədə 14-cü universitet oldu. Universitet kollecinin yaradılması və xartiyaya layiq görülməsi arasında 26 il - bu müddət həmin dövrdə İngiltərədə universitet təhsili tarixində ən qısa vaxt idi. Bir il ərzində universitetdə oxumaq üçün müraciət edənlərin sayı 2 dəfə artdı. 1956-cı ildə tələbələrin sayı artiq 1000 nəfərdən artıq oldu.
1950-ci və 1960-cı illər
thumb|Brinmor Cons kitabxanası
Bu illər Brinmor Consun vitse-kansler oldüğü dövrə təzahür edir (1956-1972).
Həmin dövrdə universitet daha da inkişaf etdi, tələbələrin sayı 4 dəfə artdı. Bu illərdə universitetin nəzdində, sonradan  Brinmor Consun adı verilən, kitabxana (BJL – Brynmor Jones Library) tikildi. Bu kitabxanada hazırda million cilddən artıq kitab saxlanılır. Brinmor Cons kitabxanasınən tikintisi 2 mərhələdə həyata keçirilib: birinçi hissəsi 1959-cu ildə tikilib, ikinci hissəsi 1970-ci ildə təhvil verilib.
Universitetin akademik binalarının coxu da elə 1950-1960-cı illərdə tikilib. 1967-ci ildə "Martin Planı" (Ser Lesli Martin universitetin memarı idi) universitet şəhərciyini belə nəzərdə tuturdu: mərkəzdə uca binalar, ətrafında perimetr boyunca nisbətən kicik binalar. Vaxtilə müvəqqəti binalarda yerləşən bölmələr nəhayət 1960-cı illərdə xüsusi olaraq tikilmiş yeni binalara köçürüldü.
Kampus
Hall Universiteti kampus tipli universitetdir. Şəhərdə yerləşsə də, universitetin əsas kampusu şəhər kənarında, şəhərdən şimal-qərbə tərəf Kottingem şəhərinə gedən yolda yerləşir. Əsas kampus tələbə və işçi heyətinin yemək və istirahəti ilə bağlı bütün şəraitə malikdir. Universitetin Şimali Yorkshire ərazisində Skarboroda daha bir, nisbətən kiçik, kampusu var.
Bundan əlavə, kampusda ölkədə yaxşı tanınan Tələbələr Birliyinin binası, geniş oyun meydançaları və digər idman obyektləri də var. Universitetin tələbələrinin əksəriyyəti Hull şəhərinin şimal-qərb dairələrində yerləşən bu kampusda (böyük Kottingem, Şərq dairəsi şəhərciyində) yerləşdirilib. thumb|Hall Universitetinin Tələbələr Birliyinin binası thumb|İdman Mərkəzi Əsas kampusda eləcə də, universitetin York Universiteti ilə birgə layihəsi olan, Hall-York Tibb məktəbi yerləşir.
thumb|left|Hall Universiteti, Skarboro Campus, hazırda Skarboro Universitet Kolleci
Skarboro Universiteti Kolleci
Hull Universiteti : Skarboro Kampusu Universitetin daha bir (nisbətən kiçik) kampusu  — yaxın Skarboro (ing. Scarborough) şəhərində yerləşir. Təxminən 2,000 tələbəsi var.
İncəsənət, Mədəniyyət və Təhsil fakültəsi
thumb|Wilberforce Building binası – giriş
Sosial Elmlər və Hüquq bölməsi yeni təmir edilmiş Uilberfors (Wilberforce Building) binasında yerləşir, 2006-cı ildə yaradılmış Skarboro İncəsənət və Yeni Media məktəbi də onun tərkibinə daxildir. Teatr sənəti Gulbenkian-Centre, Donald Roy adına teatrda tədris edilir. Tarix, İngilis dili, Dilçilik və Musiqi - Larkin Building binasında yerləşdirilib. →
Tibb Elmləri fakültəsi
Tibb Elmləri fakültəsi Qərbi kampusda yerləşir.
Hall-York Tibb məktəbi
thumb|Loxley Building, Hall-York Tibb məktəbi Tibb elmi qərbi kampusda 2003-cü ildən etibarən tədris edilir. Tibb elminin tələbələri Hall York universitetlərində elmi dərəcə alırlar. 3-cü və 4-cü kurs tələbələri yalnız universitet binasında deyil, həmçinin hospital və xəstəxanalarda dərs keçirlər.
Tibb İnstitutunun rezidenturası
1994-cü ildə təsis edilib, xərçəng xəstəliyinin və onun müalicəsinin tədqiqi ilə məşğul olan əsas elm ocağıdır
Biznes, Qanun və Siyasət fakültəsi
1999-cu ildə yaradılmış Hall Universiteti Biznes məktəbində 3500-ə yaxın tələbə (100-dən çox ölkədən gəlmiş tələbələr) təhsil alır. Tələbələr, Hall və Skarboro kampuslarında təhsil alırlar. Məktəb Hall kampusunda, 2005-ci ildə açılmış, tam təmirli Qərbi Kampusunun binalarında yerləşdirilmişdir. Loqistika İnstitutu 2007-ci ilin sentyabr ayında təşkil edilmiş, rəsmən fəaliyyətə 2008-ci ilin mart ayında başlamışdır.
Dəniz Tarixi Araşdırmaları Mərkəzi
Universitetin Dəniz Tarixi Araşdırmaları Mərkəzi Tarix və Dəniz tarixi sahəsində elmi tədqiqatlarla məşğuldur. PhD - fəlsəfə doktoru elmi dərəcəsi (fəlsəfə doktoru diplomu) vermək hüququna malikdir. Mərkəz Hall şəhərində (Köhnə şəhər adlandırılan hissədə) yerləşir.
Bərdərəşan (Piranşəhr)
Bərdərəşan - İranın Qərbi Azərbaycan ostanının Piranşəhr şəhristanı ərazisinə daxil olan kənd.
Rux Zdzeşovitse FK
"Rux" Zdzeşovitse FK — Polşa futbol klubu. Zdzeşovitse şəhərini təmsil edən klub Polşa İkinci Liqasında çıxış edir.
Xanəlidərəsi (Germi)
Xanəlidərəsi — İranın Ərdəbil ostanının Germi şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 31 nəfər yaşayır (13 ailə).
Mnet
Mnet (Music Network qısaltması), CJ Group-un bir hissəsi olan CJ ENM-in bir bölməsi olan CJ E&M-in sahibi olduğu Cənubi Koreyalı bir ödənişli televiziya musiqi kanalıdır.
Seul, Mapo-gu, Sangam-dongda yerləşən CJ E&M Center Studio studiya auditoriyası olan bir çox Mnet proqramının, yəni canlı həftəlik musiqi şousu M Countdown-un yayım və qeyd mərkəzidir. Superstar K, Show Me The Money, Unpretty Rapstar, Produce 101 seriyası, Queendom və Kingdom to Road kimi sağ qalma şoularında canlı ifaların olduğu məkandır. Digər şoular İlsandakı CJ E&M Studiyasında çəkilir.
Qadınlar arasında İslam Oyunları
Qadınlar arasında İslam Oyunları — 1993-cü ildə başlayan çoxnövlü beynəlxalq idman yarışması. Tədbir İslam Qadın İdmanı Federasiyası (IFWS) tərəfindən təşkil edilmişdir. Oyunlarda iştirak etmək üçün istənilən millətdən olan müsəlman qadınlara icazə verilirdi.
Yarış tədbiri 1993, 1997, 2001 və 2005-ci illərdə İran da keçirilmişdir.
Linqvistik antropologiya
Linqvistik antropologiya, dilin sosial həyata təsirini öyrənən fənlərarası bir elm sahəsi olub Antropologiyanın mühüm bir qoludur. Ölməkdə olan dilləri sənədləşdirməklə öz fəaliyyətinə başlamışdır. Dilin quruluşu ilə istifadəsinin hər tərəfini əhatə edəcək bir formada son 100 ildə böyümüşdür.
Linqvistik antropologiya, dilin ünsiyyəti necə formalaşdırdığını, sosial identiklik ilə qrup üzvlüyünün necə tənzimlədiyini, müştərək mədəni inancları və ideologiyanı necə təşkil etdiyini və sosial və təbii dünyanın müştərək mədəni təmsilini necə inkişaf etdirdiyini tədqiq edir.
Kuramalı (Germi)
Kuramalı — İranın Ərdəbil ostanının Germi şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 583 nəfər yaşayır (114 ailə).
Kotandağ
Kotandağ – Babək rayonu ərazisində dağ (hünd. 1089,8 m). Naxçıvan dağarası çökəkliyini şimal-şərq dən hüdudlandıran Qaracalal-Qızılboğa z tirəsinin cənub-qərb yamacında zirvə. Sirab kəndindən 1,6 km-dək cənub-cənub-şərq dədir. Üst Oliqosen in Xatt mərtəbəsi nə aid Darıdağ lay dəstəsinin vulkanogen-çökmə süxurlarını yarıb çıxan Alt Miosen yaşlı andezit-dasit tərkibli, cənub-qərb yamacı sıldırımlı eyniadlı ekstruziv günbəzdir. Tektonik cəhətdən Naxçıvan qoyulma çökəkliyinin şimal-şərq cinahında müşahidə edilən Saltaq-Kotandağ antiklinalının tağ hissəsində yerləşir. Cənub-qərb və şimal-şərq yamacılarndan şimal-qərb istiqamətli faylar keçir.
Borden adası
Borden adası — Kanada Arktik arxipelaqının bir hissəsidir. Adada hazırda yaşayış yoxdur (2012).
Coğrafiya
Borden adası Kraliça Yelezaveta adalarının ən qərbində yerləşən Praym Minister Qrupu kimi tanınan üç adadan ibarət qrupun ən şimalıdır. Uilkins boğazında, 18 km cənubda bu qrupun ən böyüyü olan Makkenzi-Kral adası və 34 km cənub-qərbdə ən kiçiyi olan Brok adası yerləşir. Daha böyük qonşusu 100 km şərqdə yerləşən Ellef-Rinqnes adasıdır. Adanın şimal-qərb sahili Şimal Buzlu okean tərəfindən yuyulur.
Sahəsi 2794 km² olan ada ərazisinə görə dünyada 172-ci, Kanadada isə 30-cu yerdədir. Ada inzibati cəhətdən Şimal-Qərb əraziləri (ən çox) və Nunavut arasında bölünür. Sərhəd 110-cu qərb meridianı boyunca keçir. Sahil xəttinin uzunluğu 418 km-dir. Adanın uzunluğu 92 km (şərqdən qərbə), maksimum eni isə 55 km (şimaldan cənuba). Adanın relyefi şimal və cənub yarısında fərqlidir: şimalda hündürlüyü 10 metrdən 50 metrə qədər olan düz relyef və cənub-şərqdə daha dağlıq ərazi (orada yüksəkliklər 150 metrdən çox deyil) müşahidə edilir.
Borden adası digər Arktika adalarından onunla fərqlənir ki, burada heç bir göl yoxdur, lakin adanın alçaq sahilləri çoxsaylı kiçik çaylar vardır. Adanın sahillərinə çoxlu sayda kiçik adalar səpələnmişdir, adanın qərb ucunda 25 ada yerləşir. Şimal sahili boyu isə çoxlu kiçik adacıqlar və qayalar vardır.
Tarixi
İlk dəfə 1916-cı ildə Vilyalmur Stefanson tərəfindən tədqiq edilmişdir. Əvvəlcə adanın Makkenzi Kinq adası ilə bir olduğu güman edilirdi, ancaq 1947-ci ildə aerofotoqrafiya adaların boğazla ayrıldığını göstərir. Ada 1911–1920-ci illərdə Kanadanın baş naziri olmuş Robert Bordenin adını daşıyır.
Kömürlüdağ
Kömürlüdağ — Şərur rayonu ərazisində, Dərələyəz silsiləsindən şimal-qərbə ayrılan Saraybulaq qolunun suayırıcında, Bağırsaqdərəsi çayının mənbə hissəsində, Günnüt kəndindən 2,5 km şimal-şərqdə dağ (hünd. 2065,8 m). Erkən Pliosen maqmatizminin törəmələri olan andezit, andezit-dasit və dasitlərdən ibarət subvulkanik kütləyə uyğun gələn kəsik konusa bənzər yüksəklikdir. Yamacları eyniyaşlı Biçənək lay dəstəsinin andezit, andezit-dasit lavaları və piroklastolitlərlə örtülmüş və uzununa və eninə istiqamətlənmiş qırılmalarla mürəkkəbləşmişdir. Tektonik cəhətdən Şərur-Culfa qalxım zonasının Şərur seqmentinin şimal-şərq cinahının şimal-qərb hissəsində məskunlaşan Günnüt əyilməsinin mərkəzində yerləşir. Yerli əhali dağı Xunut da adlandırır. 1992-ci ildə Ermənistan Respublikası Silahlı Qüvvələri tərəfindən işğal edilmişdir.
EQMA mağarası
EQMA — Türkiyənin Mersin ilində yerləşən, dərinliyinə görə ölkənin ən dərin mağarası. Dünyada isə dərinliyinə görə 2014-cü ilin statistikasına görə 16-cı yerdədir.
Ümumi məlumat
400 metr dərinlikdə "Çiçek Bahçesi" kampı, 672 metrdə isə "Hayat Kampı" adlı yer var. Ümumən 400 metrdən sonra mağara daxili daha qurudur. 700 metrdə "700 Kampı" adlı böyük galeriya mövcuddur. 672 -1300 metr arası daha çətin və daha uzundur. 1300 dərinliyə qədər demək olar ki, suyun açdığı dar keçidlər və həmdə mağaranın ən dik eniş hissəsi adalan "Ihlamur Ağaçları İnişi" gəlir.
Tədqiqat tarixi
1990-сı ildə bu ərazidə olan diğər bir mağaranın, Çukurpınarın tədqiqi zamanı yerli əhalinin yaxında daha dərin bir mağaranın mövcud olması fikri tədqiqatçıların diqqətini cəlb etdi. Ərazidə BÜMAK(Boğaziçi Üniversitesi Mağara Araşdırma Kulübü) tədqiqata başlamış və ilk dəfə 1993-cü ildə mağaranın 232 metr dərinliyinə enilmişdir. 1994-cü ildə 530 m, 1995-ci ildə 700 m, 1996-cı ildə 1040 m. və 1997-ci ildə 1377 metr dərinliyə enildikdən sonra artıq bu EQMA Türkiyənin ən dərin mağarası statusunu qazandı.
1998-ci ildə bir çox uğursuz enişlərdən sonra mağaranın araşdırılması bir müddət dayandırıldı. Buna səbəb bəzi təcrübəli mağaraçıların bu işdən uzaqlaşması oldu. 2001-ci ildə yenidən geniş təşkilatlanma və təcrübəli mağaraçıların cəlb olunması ilə yenidən araşdırmaya start verildi. Elə həmin il dörd nəfər 1200 metr dərinlikdə, iki nəfər isə 700 metr dərinlikdə olan zaman qəfil başlayan leysan yağış yenidən tədqiqatı çətinə saldı. İki saat ərzində yağış suları bütünlüklə mağara içini doldurdü və mağaraçılardan Mehmet Ali Özelin ölümü ilə nəticələndi.
2004-cü il 18 iyulda 12 nəfərlik BÜMAK, 8 nəfərlik Bolqar mağara tədqiqatçıları yenidən mağaraya eniş həyata keçirdilər. Bu dəfə ki, araşdırmanın iki məqsədi var idi: 1) Mehmet Alı Özelin cəsədini tapmaq. 2) Mağaranın dibinə qədər enmək. 1300 metr dərinlikdə Mehmet Alı Özel tapıldıqdan 3 gün sonra 1492 metr dərinliyə enildi və mağaranın bir göllə bitdiyi aydın oldu.
Adlandırılması
Mağaranın yerli adı Peynirlikönü olsa da, sonrada mağaranın öyrənilməsi zamanı həyatını itirən Mehmet Ali Özəlin, və digər mağaraçı Evren Günayın (avtomobil qəzəasında vəfat etmişdir) şərəfinə EQMA adlandırılmış. Abbreviatura olan bu ad Evren Günay və Mehmet Alı sözlərinin baş hərflərindən ibarətdir.
Əjdər Məlikov
Əjdər Dadaş oğlu Məlikov — Hümmət Partiyası qurucularından, Müsavat Partiyasının ilk üzvlərindən biri, Binəqədi Rayon Soveti sədri və Bakı Sovetinin üzvü.
Haqqında
Əjdər Məlikov 1889-cu ildə Pirşağı kəndində anadan olmuşdur. 1903-cü ildə Rusiya Sosial Demokrat Partiyasının sıralarına qatılmışdır. Əjdər Məlikov Hümmət Partiyasının qurucularından biri olmuşdur. 1917-ci ildə Binəqədi Rayon Sovetinin üzvü seçilmişdir. Burada o Hümmət Partiyasının liderlərindən olmuşdur.
Oktyabr inqilabından sonra Məlikov Binəqədi Rayon Partiya Komitəsinin katibi, Binəqədi Rayon Sovetinin sədri və Bakı Sovetinin üzvü olmuşdur.
Əjdər Məlikov Müsavat Partiyasının ilk üzvlərindən biri olmuşdur.
1920–1921-ci illərdə Bakı Şəhər Qida Komitəsinin Binəqədi Rayonu üzrə nümayəndəsi, Qida, Sağlamlıq və Torpaq Şöbəsinin sədri və İcraiyyə Komitəsinin sədri olmuşdur.
Xatirəsi
Əjdər Məlikov adına Bakı şəhər Binəqədi rayonu 6 saylı Birləşmiş Şəhər Xəstəxanası, Bakı şəhəri, Sabunçu rayonu, Pirşağı qəsəbəsi, Əjdər Məlikov küçəsi vardır.
Paraxoafr
Paraxoafr (Lat. Para­choatras erm. Patijahar) və ya Paraxoatr — Kiçik Qafqazla birləşən dağ silsiləsi.
Coğrafiya
Paraxoafr dağ silsiləsini ilə Əlburzu birləşdirir, amma Kamal Əliyev iddia edir ki, Ermənistanın cənub hissələri əhatə edirdi; Fərat və Dəclə arasındakı adlanan Mesopotamiyanı bütün bölgədən ayırır; şərq hissələri Böyük Midiya və Atropatena ilə həmsərhəddir; şimal hissələri Xəzər dənizi üzərində uzanan Paraxoafr dağları, Albaniya, İberiya və Ermənistana bitişikdir. Movses Xorenli Paraxoatr dağını (indiki Talış dağları, Baqrovdağ və Əlburz ) "Patijahar" kimi qeyd edir, bu da etimoloji cəhətdən qədim fars dilindən "runa dağı" kimi tərcümə olunur. Digər mənbələrə görə, Paraxoafr Kəbirkuh və Poştkuhun bir hisəsidir.
Mansurlu (Germi)
Mansurlu — İranın Ərdəbil ostanının Germi şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 37 nəfər yaşayır (7 ailə).
Lyu Yuysyan
Lyu Yuysyan (, 11 oktyabr 1975, Xenyan) — Yüngül çəki dərəcələrində Çini beynəlxalq yarışlarda təmsil edən qadın cüdoçu. 1990-cı illərin ikinci yarısından 2000-ci illərin birinci yarısına qədər Çin Xalq Respublikasının yığmasında çıxış etmişdir. Sidneydə keçirilən Yay Olimpiya Oyunlarının bürünc mükafatçısı, Afinada keçirilən Yay Olimpiya Oyunlarının iştirakçısı, Dünya Çempionatının bürünc medalının sahibi, Asiya çempionu, milli və beynəlxalq turnirlərin bir çox yarışlarının qalibidir.
Bioqrafiyası
Lyu Yuysyan 11 oktyabr 1975-ci ildə Xunan əyalətinin Xenyan şəhər dairəsində anadan olmuşdur. Fəal cüdoyla məşğul olmaq həvəsi erkən uşaqlıq illərindən başlamışdır. Pekində yerləşən idman klublarından birində hazırlıq keçməyə başlamışdır. İlk dəfə 1996-cı il mövsümündə turnirlərdə iştirak etməyə başlayıb. Kanadanın Jonkere şəhərində keçirilən Ümumdünya Universitet Çempionatında bürünc medal qazanmışdır.
Böyük beynəlxalq turnirlərdə birinci ciddi uğuruna 1999-cu ildə nail olmuşdur. Yuysyan Çin milli yığmasının əsas tərkibinə düşdü və Venjouda keçirilən Asiya Çempionatında iştirak etdi. Öz çəki dərəcəsində yalnız finalda məğlub olaraq gümüş medal qazandı. Həlledici tdöyüşdə son olimpiya çempionunu olan, Koreya Xalq Demokratik Respublikasının nümayəndəsi Ke Sun Xi-yə məğlub oldu. İngiltərənin Birminhem şəhərində keçirilən Dünya Çempionatının hesabat turnirində iştirak etdi və orada beşinci yeri tutdu.
Uğurlu çıxışların sayəsində 2000-ci ildə Sidneydə keçirilən Yay Olimpiya Oyunlarında ölkəsinin şərəfini qorumaq hüququnu əldə etmişdir. Birinci üç görüşündə rəqiblərinə asanlıqla qalib gəldi. Yarımfinalda isə yapon Noriko Naradzakiyə məğlub oldu. Üçüncü yer üçün təsəlliverici görüşdə bütün rəqiblərini məğlub etdi və nəticədə Olimpiya Oyunlarının bürünc medalını əldə etdi.
Lyu Sidney Olimpiadasından sonra Çin Xalq Respublikası komandasının cüdo yığmasının əsas tərkibində qaldı və ən böyük beynəlxalq yarışlarda iştirak etməyə davam etdi. Belə ki, 2001-ci ildə o, Münhendə keçirilən Dünya Çempionatında çıxış etdi. öz çəki dərəcəsində bürünc medal qazandı. 1/4 final mərhələsində yapon Yuki Yokosavuya qalib gələ bilmədi. 2004-cü il Almatıda keçirilən Asiya Çempionatında yüngül çəki dərəcəsində mübarizə aparırdı və qızıl medalın sahibi oldu. Çin milli yığmasının lideri olaraq, Afinada keçirilən Olimpiya Oyunlarında iştirak etdi. Lakin bu dəfə mükafatçıların sırasına düşə bilmədi. İlk döyüşdə qalib gəldikdən sonra 1/16 final mərhələsində braziliyalı Daniyella Zanqranduya məğlub oldu. Yığmada yerini gənc Çin cüdoçularına verən Lyu yarışdan sonra peşəkar idmançı karyerasını başa vurduğunu açıqladı.
Marallı-i Cəfərquluxanlı (Germi)
Marallı-i Cəfərquluxanlı — İranın Ərdəbil ostanının Germi şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 82 nəfər yaşayır (20 ailə).
Xanzadə Sultan
Xanzadə Zəhra Sultan və ya Xanzadə Osmanoğlu — Osmanlı sülaləsinin üzvü.
Həyatı
Xanzadə Sultan 19 sentyabr 1923 tarixində ailəsinin yeni yaşamağa başladığı Dolmabağça sarayında dünyaya gəlmişdir. Atası Şahzadə Ömər Fərrux Əfəndi son Osmanlı xəlifəsi Əbdülməcid Əfəndinin oğlu, anası Sabiha Sultan isə son Osmanlı sultanı VI Mehmed Vahidəddinin qızı idi. Xanzadə ailənin ortancıl qızı idi və özündən başqa Fatma Nəslişah və Nəcla adlı 2 bacısı vardı.
3 mart 1924 tarixli 431 saylı qanunla 6 aylıq Xanzadə Sultan ailəsiylə birlikdə sürgünə getdi. Uşaqlıq və gənclik illəri Fransanın Nitsa şəhərində keçdi. Burada bacıları və Naciyə Sultan ın övladları Mahpeykər xanım, Türkan xanım və Sultanzadə Əli bəy lə birlikdə ögey ataları Mehmed Kamil bəy (Ənvər Paşa nın qardaşı) tərəfindən Osmanlı türkcəsi ni öyrəndilər. 17 yaşı olanda, ailəsinin istəyilə Misirin kral ailəsindən olan Məhəmməd Əi İbrahimlə (d. 29 aprel 1900, Qahirə - ö. 2 iyul 1977, Paris) evləndi. Bu nikahdan 2 övladı - Fazilə və Əhməd dünyaya gəldi.
1952-ci ildə Misirdə baş verən çevriliş səbəbilə ailəsiylə birlikdə yenidən sürgünə getdi. Bu dəfə Fransanın Paris şəhərinə köçən Xanzadə Sultan ölümünədək burada qaldı. Qızı Fazilə İbrahimi İraq kralı II Faysalla evləndirmək istəsə də, 1958-ci ildə İraqda baş verən çevriliş əsnasında kral öldürülmüş, bu səbəblə nikah baş tutmamışdı.
Xanzadə Sultan 19 mart 1998-ci ildə Parisdə vəfat etdi. Cənazəsi 27 mart günü Türkiyəyə gətirilərək burada Aşiyan məzarlığında dəfn olundu.
JTBC
JTBC (Joongang Tongyang Broadcasting Company qısaltması; jtbc kimi stilizə edilmişdir) ən böyük səhmdarı 25 faizlik hissə ilə JoongAng Ilbo-nun olduğu Cənubi Koreyalı bir kabel televiziyası şəbəkəsi və yayım şirkətidir. 1 dekabr 2011-ci ildə başlamışdır.
JTBC 2011-ci ildə Dong-A Ilbonun Channel A, Chosun Ilbonun TV Chosun və Maeil Kyungjenin MBN-lə yanaşı dörd yeni Cənubi Koreyanın ümummilli generalist televiziya şəbəkələrindən biridir. Dörd yeni şəbəkə, KBS, MBC, SBS və digər kiçik kanallar kimi mövcud ənənəvi pulsuz televiziya şəbəkələrini 1990-cı ildə tənzimlənmədən sonra işə saldı.
NGC 3248
NGC 3248, Yeni Baş Kataloqda qeydə alınmış qalaktikadır. Göy üzündə Şir bürcü istiqamətində yerləşir. S0 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
İskəndər bəy
İskəndər bəy, Skanderbeq və ya Georgi Kastrioti — Kastrioti knyazlığının hakimi (1443-1468), albanların Osmanlı dövləti əleyhinə üsyanının rəhbəri, Albaniyanın xalq mahnılarında xatırlanan milli qəhrəman.
Həyatı
Georgi alban knyazı Qyonun balaca oğlu idi. Qyon, Venesiya sənədlərində "qüdrətli alban senyoru, Venesiya və Raquzanın fəxri vətəndaşı" kimi xatırlanır. Uşaq yaşlarında, sultan II Muradın dövründə Georgi osmanlılara girov verilmişdi. Burada o İslamı qəbul etmiş, zabit kimi Osmanlının düşmənlərinə qarşı döyüşlərdə məşhuluq qazanmış və göstərdiyi şücaətə və qəhrəmanlığa görə türklər tərəfindən İsgəndər ləqəbini qazanmışdı (Makedoniyalı İsgəndərə bənzətmə).
Vətənə qayıdışından sonra İsgəndər bəy (alban tələffüzündə Skanderbeq) Osmanlıya qarşı mübarizə aparmışdı.
Badkubə gimnaziyası
Badkubə gimnaziyası Başqa adı ilə Bakı Gimnaziyası. Bakıda olmuş gimnaziya.
Müəllimləri
Həsən bəy Zərdabi - Bakı Gimnaziyasının ilk müsəlman müəllimi (1869) Nəriman Nərimanov- Badkubə gimnaziyasının türk dili müəllimi 1899
Gimnazyanın tarixi
Bizim Qafqazda, məsələn Badkubə gimnaziyasında ol qədər oxumaq istəyən var ki, keçən il 100 adamdan yer olmadığına ancaq 50 adam qəbul olub. Pəs nə ki, ruslar, hətta bizim Qafqazda olan millətlər oxumağın xeyrini bilib tamam məktəbxanalarımızı doldurubdurlar.
İndi görək bizim məktəbxanalarda oxuyanlar kimdir?
Badkubə quberniyasının sakinləri təxminən yüz min olsa, o cümlədən on mindən ziyadə erməni olmaz. Rus ki, onlardan da azdır. Bizim quberniyada bircə Badkubə gimnaziyası var ki, onda 500 oxuyan, o cümlədən 250 rus, 150 erməni və 100 müsəlmandır.
33 zikr olan müsəlmanlardan padşahlıq xərci ilə pansionda oxuyur, baqisi öz xərcləri ilə oxuyurlar. O cümlədən 30-can Badkubə əhlidir ki, əvvəlinci klasa giribdirlər, rus dili öyrənib sonra öz dadistədlərinə məşğul olsunlar. Əlbəttə, onları elm təhsil edən hesab etmək olmaz.
Pəs bizim məktəbxanalarımızda oxuyanlar rus, erməni və qeyri millətlərdirlər. Biz müsəlmanlar elmdən vəba naxoşluğundan qaçan kimi qaçırıq, hətta padşahlıq xərci ilə də oxumaq istəmirik. Məsələn, Dağıstan müsəlmanlarından Badkubə gimnaziyasında gərək 15 padşahlıq xərcilə oxuyan olsun, amma müsəlmanlar oxumaq istəmədiyinə onlardan ancaq 13 müsəlman oxuyur, ikisinin əvəzində rus uşaqları oxuyurlar.
Belə olan surətdə biz müsəlmanlar elm təhsil etməkdən, yəni zindəganlıq cənginin əsasını ələ gətirməkdən qaçmaqlığa görə ol cəngdə məğlub olub mürur ilə tələf olacayıq.
Böyük Azau buzlağı
Böyük Azau və ya Baksan  — Elbrus dağının cənub yamacında, eləcə də Xotuitau silsiləsinin şərq yamacında yerləşən buzlaq. Xotuitau silsiləsi Elbrus dağını Böyük Qafqaz silsiləsi ilə birləşdirir. Böyük Azau buzlağından şərqdə Kiçik Azau buzlağı yerləşir. Hər iki buzlaq Baksan və ya Azau dərəsinə aiddir. Ümumən bu bölgədə 23 buzlaq mövcuddur. Bunlardan 17 buzlaq böyük olub birinci kateqoriyaya daxildir.
Əvvəllər Azau buzlağını Xoti-Tau dağından enən buzlağın hissəsi hesab edirdilər. Məhs bu dağ geniş buzlaq ərazisinə malikdir. Buzlağın sol tərəfindəki yan morenlər bir neçə yüksək və parelel olan lava parçalarından, eləcə də digər dağ süxurlardan ibarətdir. Buzlağın sağ tərəfinin orta və aşağı hissələri dik qayalara dayanır. O üzdən morenlərin eni bir neçə metrə bərabərdir.
1849-cu ildə Böyük Azau buzlağı 2241 metr hündürlükdə qurtarırdı. Bu ərazi artıq meşə zolağına uyğun gəlir. Bölgədə yüzlərcə şam ağacları buzlağın təsiri nəticəsində məhf olmuş və qalıqları morenlərlə birlikdə səthdə qalmışdır. Digərləri isə buz kütləsinin təsirindən donaraq məhf olmuşdur.
XIX əsrin 70-ci illərində buzlaq artıq 2327 metr yüksəklikdə bitirdi. 1881-ci ildə isə onun bitmə sərhəddi daha da yüksəkdən keçirdi. Məhs bu sərhəd 1849-cu ildə şam ağaclarının məhf edilmə ərazisindən 200-600 metr yüksəkdə idi. Son illərdə Azau buzlağından ölü buz kütləsi ayrılmış və ərimək üzrədir.
Yaşar Aksoy
Yaşar Aksoy Türk şair, tarixçi və yazıçısı.
Həyatı
Yaşar Aksoy İzmir aşiqi olaraq tanınmaqdadır.Anası izmirli tarix müəllimi Zəhra Aksoy,atası Uşaklıdan olan əkinçi Camal Aksoydur.
Y.Aksoy 1965-ci ildən etibarən növbə ilə Axşam qəzeti,Türk yolu dərgisi,Demokrat İzmir qəzeti (1971-1979), Yeni əsr qəzeti (1982-2001), Star qəzeti və Hürriyyət qəzetində mədəniyyət müxbiri, mədəniyyət sahəsinin rejissoru, araşdırmaçı və köşə yazarı olmuşdur. Bundan əlavə Aksoy Yeni Tv televiziya kanalında Kultura, Ege Tv televiziya kanalında isə Egedə zaman adlı televiziya proqramlarını hazırlayaraq təqdim etmişdir. Aksoy Beynəlxalq İzmir Araşdırmalar Mərkəzi ilə Çeşmə Sənət Dostları qrupunun qurucusudur. İzmir eli üçün etdiyi mədəni qatqılar səbəbi ilə Qarşıqaya mahalında doğulub böyüdüyü və uşaqlıq illərini keçirdiyi küçəyə və Asansör (Qaradaş) səmtində bir parka yazıçının adı verilmişdir.
Yaşar Aksoy İstanbul Texnik Universiteti və Ege Universitetindən mühəndis kimi məzun olmuşdur.Doqquz sentyabr Universitetinin Atatürk qanunu və İnqilab tarixi İnstitunda İnqilab tarixi dərslərini verən Yaşar Aksoy 20 ilə yaxın müddətini Çeşmə tarixi və mədəniyyətini araşdırmağa həsr etmişdir.Çeşmə mahalının arxivini qurmaq üçün çalışmaqdadır. Y.Aksoy 1984 və 1990-cı illər ərzində Çeşmə Beynəlxalq Festival qəzetlərini nəşr etdirmişdir.
Kitabları
Atatürk və Qurtuluş savaşı şeirləri (1979) Anıtqəbir dastanı (1981) Müasir planlama texnikaları (1982) Halikarnas Kadırqası (1984) Bir Şəhər bir İnsan (1968) Qarşıqaya və Qaf Sin Qaf tarixi (1988) izmir rəhəbri (1992) Asansör və Dario Moreno'nun xatirələri (1993) İzmiri sevmə sənəti (1994) Ege sənayeləşmə tarixi (1995) Ege sevgisi (1996) İzmir sevgisi (1997) Qazi türküsü (1997) Meserret sərçəsi (şeir 1988) Qalpaqlı inkişaf (1998) Ege mədəniyyəti (1999) Aydınlar şəhəri İzmir (2000) Kuvayı Milliye (2012)
Xarici keçidlər
Yaşar Aksoy ile Hatıralar
Tervinqlər
Tervinqlər — III–IV əsrlərdə Aşağı Dunaydan şimalda və Dnestr çayının qərbində yerləşən düzənliklərdə yaşayan qot xalqı. Onların Dnestrin şərqində yaşayan başqa qot xalqı qreytunqlarla, eləcə də Roma imperiyası ilə sıx əlaqələri var idi. Onlar 376-cı ildə qotların və digər xalqların Dunay üzərindəki böyük köçünün əsas tərkib hissələrindən biri idi və onlar vestqotların ən mühüm əcdad qruplarından biri kimi görülür.
Etimologiya
Morits Şenfeld tərəfindən 1911-ci ildə irəli sürülən və hələ də geniş istinad edilən bir təklifə görə, tervinqlərin adı qot dilində "ağac" mənasında olan "triu" sözü ilə əlaqəli idi və buna görə də "meşə insanları" deməkdir. Herviq Volfram qeyd etmişdir ki, bu cür coğrafi adlar Qara dənizin şimalında yaşayan qot xalqlarını həm qotların orada məskunlaşmalarından əvvəl, həm də sonra fərqləndirmək üçün istifadə edilmişdir. Tervinqlərin bəzən Vidiqoya, Veduko və Vidimir kimi meşə ilə əlaqəli şəxsi adları olmuşdur.
Bəzi alimlər "tervinqlər" adının Pontdan əvvəl, Skandinaviya mənşəli ola biləcəyini irəli sürmüşdülər. Volfram tervinqlərin Skandinaviya mənşəli "öküz xalqı" olduğuna inanan Svennunqdan nümunə çəkmişdir.
Məhəmmədqulubəyli (Germi)
Məhəmmədqulubəyli — İranın Ərdəbil ostanının Germi şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 54 nəfər yaşayır (7 ailə).
NT-Art Qalereyası
NT-Art Qalereyası — Ukraynanın Odessa şəhərində yerləşən müasir incəsənət qalereyası.
Tarixi
Qalereya müxtəlif ölkələrdən olan müasir rəssamların layihələrinə ev sahibliyi edən beynəlxalq Odessa Müasir İncəsənət Biennalesi üçün platforma rolunu oynayır. NT-Art Qalereyası vizual incəsənət, poeziya, moda və musiqini birləşdirən eksperimentlərə və layihələrə açıqdır. Qalereya sərgi layihələrinin həyata keçirilməsində, nəşriyyat fəaliyyətinin davam etdirilməsində ukraynalı rəssamlarla fəal əməkdaşlıq edir. Qalereyanın kolleksiyası dəfələrlə Ukraynanın müxtəlif şəhərlərində, o cümlədən Donetsk, Kiyev və Lvovda "Odessa məktəbi"nin sərgilərində nümayiş etdirilmişdir.
Kolleksiya
Qalereyanın kolleksiyasının əhəmiyyətli hissəsini Odessa rəssamlıq məktəbinin nümayəndəsi Yuri Yeqorovun əsərləri təşkil edir. Qalereya Odessanın qeyri-konformist rəssamlarının – Aleksandr Anufriev, Vladimir Strelnikov, Valeri Basanets, Viktor Marinyuk, Aleksandr Stovbur, Valentin Xruş, Stanislav Sıçov və bir çox başqalarının əsərlərinin saxlanıldığı ən böyük kolleksiyalardan biridir. Onlar 1970-ci illərdə Ukraynada ideoloji təzyiqdən və qərəzli estetikadan uzaq qeyri-rəsmi incəsənətə yol açan ilk şəxslər kimi tanınırlar. Kolleksiyaya Feliks Koxrixt, V. Arsiyev, M. Knobel tərəfindən toplanmış və rəssamlardan alınmış əsərlər daxildir. Burada həm 1960–1980-ci illərin ilkin olaraq mənzil sərgilərində nümayiş etdirilən əsərləri, həm də sonrakı dövrlərə aid əsərlər nümayiş olunur.
Kolleksiyada XIX əsrin sonlarında Cənubi Rusiya rəssamlıq məktəbinin davamçıları olan Konstantin Lomıkin, Nikolay Şelyuto, Albin Qavdzinski, Vladimir Litvinenko, Orest Sleşinski, Adolf Loza və Viktor Jurakovski kimi rəssamların əsərləri yer alır. 1990-cı illərdən indiki dövrə qədərki müddəti əhatə edən müasir Ukrayna incəsənəti Vasili Ryabçenko, Oleksandr Qnilitski, Arsen Savadov, Vasili Tsaqolovun və bir çox başqalarının əsərləri ilə təmsil olunur.
Gənclik İK
Gənclik İK - və ya rəsmi adı ilə Gənclik İdman Klubu. Azərbaycanın Bakı şəhərini təmsil edən, Azərbaycan Region Liqasında çıxış edən həvəskar statuslu futbol klubudur. Klubun tarixi 2005-ci ildən başlayır.
Tarixi
Tofiq Bəhramov adına Azərbaycan Respublikqası stadionun arxa satdionunda həvəskar bir qrupun futbol oynaması ilə, klubun təməli qoyulmuş oldu. Br müddət keçəndən sonra klubun futbolçuları bir araya gələrək, turnirlərdə iştirak etmək qərarına gəldi. Ad olaraq isə, oynadıqları bölgənin Bakı şəhərinin Gənclik metrostansiyasına yaxın olması səbəbi ilə, elə bu adla turnirlərdə çıxış etmək qərarına gəldilər.
Loqonun anlamı
Loqo qalxan şəklində dzayn edilmişdir. Qırmızı rəngdə olan loqonun üstündə klubun yaranma tarixi, ondan altda isə ağ xəttlərin üstündə top şəklinə yer verilmişdir. Ortasında klubun adı, alt hissəsində isə "İK" yazılmışdır. Bunun anlamı isə, "İdman KLubu" deməkdir.
Uğurları
'''Banşevski Kuboku '''
Aleksandr Dubçek
Aleksandr Dubçek (Alexander Dubček; d. 27 noyabr 1921 – 7 noyabr 1992) — slovak dövlət xadimi. Çexoslovakiya KP MK-nın birinci katibi (1968–1969). Praqa baharının rəhbəri kimi tanınır.
Siyasi fəaliyyəti
thumb|267x267px|Aleksandr Dubçekin abidəsi 1968-ci ildə Çexoslovakiya KP MK-nın birinci katibi Aleksandr Dubçekin hazırladığı "Fəaliyyət proqramı"nda yeni, demokratik Çexoslovakiyanın şəraitində sosialist cəmiyyəti modelinə keçmək niyyəti ifadə olunur, partiyanın rəhbər rolu haqqında müddəadan imtina olunurdu. 1968-ci il 21 avqustda Varşava Müqaviləsi Təşkilatına üzv olan ölkələrdən SSRİ, Polşa, ADR, Macarıstan və Bolqarıstan Çexoslovakiya ərazisinə təcavüz etdilər. Dubçek və silahdaşları həbs edilərək Moskvaya gətirildi. Beynəlxalq ictimaiyyətin ittihamından çəkinən Sovet hökuməti Dubçeklə danışıqlar aparmağa məcbur oldu. Danışıqlar ölkədə vəziyyətin normal hala salınması və sovet qoşunlarının Çexoslovakiya ərazisində müvəqqəti qalmasının şərtləri haqqında saziş bağlanması ilə başa çatdı. Sovet qoşunlarının ölkədə olmasına arxalanan islahat əleyhdarları hücuma keçdilər. 1969-cu il 17 apreldə Aleksandr Dubçek Qustav Qusakla əvəz olundu.
Nəcla Sultan
Nəcla Hibətullah Sultan və ya Nəcla Osmanoğlu — Osmanlı sülaləsinin üzvü.
Həyatı
Atası son Osmanlı xəlifəsi Əbdülməcid Əfəndinin oğlu Ömər Fərrux Əfəndi, anası isə son Osmanlı sultanı VI Mehmed Vahidəddinin qızı Sabiha Sultandır. Babası VI Mehmedin İtaliyanın San-Remo qəsəbəsində vəfat etdiyi 15 may 1926 tarixində, Fransanın Nitsa şəhərində dünyaya gəldi. Ailənin ən kiçik qızı idi və özündən böyük Nəslişah və Xanzadə adlı 2 bacısı vardı.
Uşaqlığı və gənclik illəri Fransada keçdi. Burada bacıları və Naciyə Sultanın övladları Mahpeykər xanım, Türkan xanım və Sultanzadə Əli bəylə birlikdə ögey ataları Mehmed Kamil bəy (Ənvər Paşanın qardaşı) tərəfindən Osmanlı türkcəsini öyrəndilər. 1938-ci ildə ailəsiylə birlikdə Misirə köçdü və 1943-cü ilin fevralında Misir kral ailəsindən Əmir İbrahimlə (d. 18 aprel 1903 — ö. 1977) evləndi. 1952-ci ildə bu nigahdan Osman Rüfət adlı oğlu dünyaya gəldi. Həmin il baş tutan Misir çevrilişindən sonra ailəsiylə ölkədən sürgün edildi və İsveçrəyə getdi. 16 oktyabr 2006-cı ildə Madriddə vəfat etdi və cənazəsi İstanbula gətirilərək Aşiyan məzarlığında dəfn edildi.
Arslantəpə
Arslantəpə və ya Melid (Hitit. Malidiya və ya Midduva akkad. Meliddu; urartu. Melitea; lat. Melitene) ― Tavr dağlarından başlayan Fəratın yuxarı qolu olan Tohma çayı üzərində mövcud olmuş qədim şəhər. Şəhərin dağıntıları müasirTürkiyənin Malatya şəhəri yaxınlığındakı eyniadlı arxeoloji ərazidə yerləşir.
Tarix
thumb| Arslantepe dağıntılarının girişindəki Neo-Hett dövrünə (e.ə. 1180–700) aid Hett aslanı.
Mis dövrü
Ərazidəki ilk yaşayış yeri Mis dövrünə aiddir. Mis dövrünün sonunda Aslantəpənin bölgədəki əhəmiyyəti artmışdır.
Değirməntəpə
Melidin 24 km şimal şərqində yerləşən Değirməntəpə adlı yer mis əridilməsinə dair ən erkən etibarlı dəlil olaraq diqqət çəkir. Ərazi Fərat çayından 40 metr məsafədə, allüvial düzənlikdəki kiçik bir təbii ərazidə inşa edilmişdir.
Erkən Tunc
Melid bu dövrdə Fərat çayı boyunca ticarət koloniyası olaraq fəaliyyət göstərən "Böyük Mesopotamiyanın şimal bölgələri" nin bir hissəsi idi və şəhərdən Şumerə xammal daşınırdı.
Şəhər eramızdan əvvəl 3000-ci ildə baş vermiş böyük yanğında və məhv olmüş və bundan sonra ərazidə Kür-Araz mədəniyyətinə aid saxsı qablar meydana gəlmişdir. Bu, əsasən Qafqaz dağları ilə əlaqəli pastoralist mədəniyyət idi.
Dəmir dövrü
İqor Dyakonov və Con Qreppinin dediklərinə görə, e.ə. 1200-cü ilə qədər Melid əhalisi arasında ermənilər də var idi.
Arxeologiya
Arslantepe ilk dəfə 1932–1939-cu illərdə Fransız arxeoloq Luiz Delaporte tərəfindən araşdırılmışdır.
Arslantəpədə italyanlar tərəfindən ilk qazıntı 1961-ci ildə başlamış və 1968-ci ilə qədər professor Piero Meriggi və Salvator M. Puqlisinin rəhbərliyi altında aparılmışdır. Onların Arslantəpəyə olan maraqlarının əsas səbəbi ərazinin Neo-Hett dövründəki məskunlaşma mərhələlərini araşdırmaq istəkləri idi. Meriggi yalnız ilk bir neçə kampaniyada iştirak etdi və daha sonra bu işi Türk hökumətinin müntəzəm icazəsi ilə illik araşdırmaları daha da genişləndirən və mütəmadi olaraq aparan paleoetnoloq Puqlisinin öhdəsinə buraxdı. 1970-ci illər ərzində qazıntı işlərinə nəzarəti Alba Palmieri öz üzərinə götürdü. 21-ci əsrin əvvəllərində aparılan arxeoloji araşdırmaya isə Marsella Frangipeyn rəhbərlik edirdi.
Erkən qılınclar
Erkən Tunc dövrünə (təqribən 33–31 əsrlər) aid ilk qılınclar Roma Universitetindən Marsella Frangipeynin Arslantəpədəki tapıntılarına əsaslanır. Ərazidə arsen-mis ərintisindən hazırlanmış doqquz qılınc və xəncəri ehtiva edən gizli yer tapılmışdır. Bunların arasından üç qılınc gümüşlə bəzədilmişdi.
Bu silahların ümumi uzunluğu 45–60 sm arasındadır və uzunluqlarına görə qısa qılınc və ya uzun xəncər kimi təsvir edilir.
CSO Ada Ankara
CSO Ada Ankara — 1995–2020-ci illərdə Türkiyənin paytaxtı Ankarada Prezident Simfonik Orkestrinin konsertləri üçün fəaliyyət göstərən simfonik musiqi salonu. Ulus və Qızılay arasındakı Atatürk Mədəniyyət Mərkəzi (AMM) sahəsinin "incəsənət və mədəniyyət sahəsi" olaraq təyin olunan IV zonasında, tarixi Prezident Simfonik Orkestr Konsert Salonunun yanında yerləşir.
Bu, Türkiyədə simfonik konsert salonu məqsədilə xüsusi olaraq tikilmiş ilk binadır. Memarları Səmra Uyğur və Özcan Uyğurdur.
154 min kvadratmetr ərazidə tikilmiş beş blokdan ibarət monumental binadır. İki konsert zalı və onları birləşdirən üçbucaqlı foyedən ibarət blok var. Bu, yerdən 13 metr aşağıda dörd başqa blokla əhatə olunmuşdur. Digər bloklara xor təhsili binası, rəssam üçün iş binası, dayanacaq binası və güc mərkəzi daxildir. Hər bir tikinti elementi üçbucaq prizma (foye), yumurta (böyük zal) və kürə (kiçik zal) kimi fərdi formalara malikdir.
Tarixi
Atatürk Mədəniyyət Mərkəzi (AMM) sahəsinin IV zonasında CSO konsert zalının tikilməsinə Atatürkün 100-cü yubileyi ve Atatürk Mədəniyyət Mərkəzinin qurulması haqqında fərmanın 4-cü maddəsinə əsasən prezidentin nəzdində qurulan "milli komitə"nin 14 dekabr 1990-cı il tarixli görüşündə qərar verilmişdir.
1992-ci ildə İctimai İşlər Nazirliyinin elan etdiyi və 46 layihənin iştirak etdiyi memarlıq tenderində “Zamanla köhnəlməyəcək bina” olaraq "Uyğur Memarlıq" şirkətinin hazırladığı layihə birinci olmuşdur. Layihənin tikintisi 1995-ci ildə tenderdə keçirilmişdir. Təməlqoyma mərasimi 1997-ci ildə keçirilmişdir.
Bina memarlar tərəfindən keçmiş ilə gələcək arasında dayanacaq kimi layihələndirilmişdir. Buna görə də tikili keçmişi ifadə edən Ankara qalası və gələcək olaraq gördükləri Anıtqəbir ilə eyni oxda yerləşdirilmişdir. Foyedə mərtəbənin ortasında görünən şüşə xətt binanın Ankara qalası–Anıtkabir oxundakı musiqi dayanacağı olduğunu simvolizə edirdi. Kürə formasında dizayn edilmiş 2,500 nəfərlik böyük zal və 1,000 nəfərlik kiçik zal pnevmatik balon qəlib sistemi ilə hazırlanmışdır. Əvvəllər silosların tikintisində istifadə edilən bu sistem Türkiyədə ilk dəfə bu konsert salonunun tikintisində sınaqdan keçirilmişdir. Zalların içərisində terraslarda və döşəmələrdə ənənəvi qəlib sistemindən istifadə edilmişdir.
Yarışma şərtlərində söküləcəyi bildirilən ərazidəki tarixi qatar baxım anqarlarının müasir incəsənət muzeyinə çevrilməsinə qərar verildikdə, köhnə vaqon təmiri və dartma sexlərinin bərpası və yeni binanın layihələndirilməsi konsert zalı ilə ahəngdar şəkildə həyata keçirilmişdir. "Cer Modern" müasir incəsənət muzeyinin tikintisi 2010-cu ildə başa çatdırılmışdır.
Binada Prezident Simfonik Orkestrinin incəsənət xadimləri ilə yanaşı Ankara Dövlət Polifonik Musiqi Xoru, Ankara Türk Dünyası Musiqi Ansamblı, Ankara Dövlət Türk Xalq Musiqisi Xoru, Ankara Dövlət Klassik Türk Musiqisi Xoru və Dövlət Xalq Rəqsləri Ansamblı ilə 600-ə yaxın incəsənət xadiminin birgə çalışacağı nəzərdə tutulmuşdu.
CSO muzeyi
Bina daxilində Prezident Simfonik Orkestrinin və tarixini tamaşaçılara təqdim edəcək muzeyin yaradılması istiqamətində işlər 2020-ci ildən davam edir. Tarixi binadakı xüsusi alətlər yaradılacaq muzeydə nümayiş etdiriləcək yeni binaya köçürülmüşdür. Muzeydə Türkiyənin polifonik musiqi tarixinə şahidlik edən alətlər, tarixi qeydlər, CSO konsertlərindən fotoşəkillər və İstiqlal Marşının ilk səs yazısı olan 1933-cü ilə aid 78 rpm qramplastika sərgilənir. Muzeydə sərgilənən qiymətli alətlərdən biri də Osman Zəki Üngörün skripkasıdır.
Nobilitet
Nobilitet və ya nobillər ( – adlı-sanlı, hörmətcil; nobilitas – əyan) — Roma Respublikasında patrisi və varlı plebey ailələrinin məhdud dairəsi. E.ə. III əsrin əvvəlində formalaşmışdır. Ən mühüm dövlət vəzifələrinə yalnız nobilitetin nümayəndələri seçilirdilər, lakin nobillərsırasından müxalifətçi xadimlər də çıxırdı. Nobilitetin Roma demokratiyasınıın bəzi rəhbərləri də mənsub idilər.Sonralar əvvəlki rolunu itirmişdir. Daha geniş mənada özünü "xalqa" və ya "qara camaat"a qarşı qoyan "əyanlar" anlayışını ifadə edir.
Məhəmmədin canişinliyi
يا أَيّهَا الرّسُولُ بَلِّغْ ما أُنْزِلَ إِلَيْكَ مِنْ رَبِّكَ وَ إِنْ لَمْ تَفْعَلْ فَما بَلّغْتَ رِسالَتَهُ وَ اللّهُ يَعْصِمُكَ مِنَ النّاسِ إِنّ اللّهَ لا يَهْدِي الْقَوْمَ الْكافِرينَ
Ey peyğəmbər hər nəki sənə nazil olub mükəmməl şəkildə camaata de və yetir! əgər belə etməsən, onun risalətini yerinə yetirməyibsən! Allah səni camaatdan gələn təhlükələrdən qoruyacaq. Allah kafir və inadcıl camaatı hidayət etməz.
Qədiri-xum-dakı bulaqın yanında bir xutbə oxuyaraq Əli bin Əbu Talibi öz canişinliyinə seçdi. bu rivayətdəki, Əhli-Sünnət-də onu nəql etmişlər Şiələr ona istinad edib və Əlini Məhəmmədin canişini sayırlar, bu işi gördükdən sonra aşağıdakı ayə nazil oldu:
الْیَوْمَ یَئس الَّذِینَ کَفَرُوا مِن دِینِکُمْ فَلا تخْشوْهُمْ وَ اخْشوْنِ الْیَوْمَ أَکْمَلْت لَکُمْ دِینَکُمْ وَ أَتمَمْت عَلَیْکُمْ نِعْمَتى وَ رَضِیت لَکُمُ الاسلَمَ دِیناً
Amma sünnülər bunun əksinə etiqadları var ki, Məhəmməd özünə canişin seçmədi, bəlkə vəfatından sonra onun neçə səhabələri bir şura düzəldərək Əbu Bəkri peyğəmbərin canişinliyinə seçmişlər.
Yaxınlarının dəvəti
Bir islami rivayətə görə ozamanki «Tayfa və qohumlarına xəbərdarlıq et» ayəsi nazil oldu, Məhəmməd qohumları Bəni Haşimdən və bir qrup Bəni Mütəllibdən ki 45 nəfər olardılar dəvət edib onlara vəsiyyət edir:
«Ey Əbdülmütəllib oğlanları... Allah mənə əmr edib ki sizi ona sarı dəvət edəm. sizdən hançınız məni bu işdə yardım edib mənim vəsi və canişinim olacaq?»
Məhəmməd bu sözləri üç kəz təkrar etdi və hər üç kəzdə Əli ki ozaman 13 yaşındaidi cavab verdi.
Ondan sonra Məhəmməd dedi:«Bu Əli, Mənim qardaş, vəsi və canişinimdir sizin aranızda. ona qulaq asın və ondan itaət edin.»
Peyğəmbər vəsiyyətinin yazılmaması
Peyğəmbər ömrünün son günlərində xəstəlik yatağında müsəlmanların başçılarından onun otağında yığışmışdılar peyğəmbər vəsiyyətini yazmaq üçün kağıt və qələm istədi. bu hadisə sünnü mənbələrində İbni Abbasdan nəql edilərək belə yazılıb:
Peyğəmbər vəfatına az qalmışkən neçə nəfər ki Ömər bin Xəttabda onların içindəidi peyğəmbərin yanındaidilər. peyğəmbər dedi: Kağıt və qələm gətirin ki sizə elə bir şey yazım ki ondan sonra heç bir zaman yoldan azmayasınız. Ömər dedi: «Ağrı peyğəmbəri bürüyüb və bizim yanımızda Allahın kitabı var və bu bizə kifayətdir.» ixtilaf və mübahisə çoxaldı, peyğəmbər buyurdu:«Mənim yatağımdan uzaqlaşın, doğru deyil ki mənim yanımda mübahisə edilib savaşasınız.»
Qaynaqlar
İngilizcə
Dramatik struktur
Dramatik struktur, film və ya tamaşa kimi dramatik bir əsərin strukturudur. Bir çox alimlər tarix boyu dramatik strukturu təhlil etmişdirlər. Bu təhlillər ilk dəfə Aristotel tərəfindən “Poetika” əsərindən başlamışdır. Bu isə eramızdan əvvəl 335-ci ilə müvafiq gəlir.